**EZOP Starovek**

**Ezopove bájky Grécko**

Ezop bol Grék, ktorý rozprával ľuďom svoje bájky o zvieratách s ľudskými vlastnosťami. Z každej bájky vyplýva pre čitateľa jednoduché poučenie. Ezop svoje bájky nikdy nespísal, stalo sa tak až neskôr (napríklad Phaedrus vo veršovanej forme po latinsky).

Môj názor: Bájky sú zaujímavé, ľahko sa čítajú a navyše sú veľmi poučné.

**Bájka o Herkulovi a povozníkovi**

Istý človek uviazol s vozom a namiesto toho, aby sa všemožne snažil pomôcť si, začal nariekať a privolávať mocného Herkula. Ten mu ale povedal, že ak chce, aby mu niekto pomohol, musí sa aj on sám snažiť.

*Poučenie: Ostatní pomôžu ochotne tomu, kto sa sám chytí roboty!*

**Bájka o psovi a kúsku mäsa**

Pes prechádzal po lávke cez potom s kúskom mäsa v ústach a zbadal svoj

obraz vo vode. Myslel si, že je to iný pes a závidel mu jeho kúsok mäsa, zdal sa mu byť väčší ako ten jeho. Chcel mu ho vytrhnúť a ujsť, no keď upustil svoj kúsok, ten spadol do vody.

*Poučenie: Uspokoj sa s tým, čo máš.*

**Bájka o vrane a krčahu s vodou**

Vysmädnutá vrana hľadala v suchej krajine niečo na pitie, až našla krčah s vodou na dne. Nepodarilo sa jej ale z nej napiť, pretože zobák sa jej do krčahu nezmestil. Našťastie sa ale vynašla a zaplnila krčah kameňmi, až kým hladina vody nebola tak vysoká, že na ňu vrana dosiahla.

*Poučenie: Núdza človeka naučí, ako si poradiť.*

**Bájka o líške a vrane**

Hladná líška si neúspešne hľadala potravu, až uvidela na strome vranu so syrom v zobáku. Začala jej lichotiť a naviedla vranu, aby predviedla svoj hlas. Pritom jej ale syr vypadol zo zobáka a líška ho so smiechom zjedla.

*Poučenie: Dávaj si pozor na falošné lichotenie.*